送何齋郎赴選
作者：呂南公
朝代：宋

paragraphs: 書堂四顧皆蒼山，禽魚樹石烟雲間。
紙編屢絕筆屢{髟/聞}，十載一瞬忘青綸。
誰令忽憶南薰關，盡箠打馬鳴鑣鐶。
春風桃李紛妖嫺，辭家大笑涕不潸。
由來磊落羞窮跧，下位亦足惠寡鰥。
乘田委吏不敢閒，以日自愛維孔顔。
當今俊傑登朝班，拔擢杞梓披榛菅。
君能忼慨露豹斑，豈比嘿嘿貪食孱。
果哉往矣步勿䟂，仕以行義賢可攀。
僕姑百中初滿彎，書堂靜坐尻狂癲。